Lukijat avautuvat, mikä naapurin lemmikissä ärsyttää – ”Meidän taloyhtiössä koiria pestään pesutuvassa” - Asuminen - Ilta-Sanomat
Lukijat avautuvat, mikä naapurin lemmikissä ärsyttää – ”Meidän taloyhtiössä koiria pestään pesutuvassa”
Lemmikit tuottavat iloa, mutta voivat myös ärsyttää. Kuvituskuva.
(KUVA: Mitrofanov Alexander/Colourbox)
Julkaistu: 21.7.2016 16:04
21.7.2016 16:04
Eläimet saavat monella hymyn huulille, mutta naapurin lemmikkieläimestä voi olla myös harmia.
Ilta-Sanomat uutisoihttp://www.iltasanomat.fi/asuminen/art-2000001223613.html taloyhtiöstä, jonka ilmoitustaululla olevassa lapussa kiellettiin kotieläimien pitäminen. Vaikka lemmikkejä ei taloyhtiön järjestyssäännöissä kiellettykään, lappu kiinnitettiin, koska isännöitsijän mukaan lemmikeistä oli ollut taloyhtiössä paljon harmia ja keskustelua.Asiaa kommentoineen lakiasiantuntijan mukaan kieltoa ei kuitenkaan tarvitse noudattaa.Kysyimme Ilta-Sanomien lukijoilta, häiritsevätkö naapurin lemmikkieläimet. Kyselyyn tuli 8168 vastausta. Heistä 82 prosenttia oli sitä mieltä, että naapurin lemmikkieläimet aiheuttavat häiriöitä.Naapureiden lemmikeissä häiritsevät Ilta-Sanomien lukijoiden mukaan niin äänet, kotiin kulkeutuvat karvat kuin väärään paikkaan jätetyt jätöksetkin.
Koirien ulosteet, joita ei kerätä pois, ärsyttävät. Kuvituskuva.
Näin aihetta kommentoitiin:Nimimerkki Tuhkimo muistelee entistä naapuriaan, joka ei hänen mukaansa vienyt koiraansa koskaan ulos.– Ensimmäinen oma asuntoni oli talossa, jossa yläpuolellani asuva vanha mummo piti asunnossaan isoa susikoiraa, jota ei koskaan vienyt ulos. Asuin talossa monta vuotta ja olisin nähnyt, jos ulkona olisivat kävelemässä käyneet. Tuo iso susikoira yöt ja päivät haukkui, ulisi ja teki parvekkeella asiansa. Mummo kävi useita kertoja päivässä siivoamassa parvekkeeni kaiteelta koiransa jätökset. Yritin saada puhutuksi mummon kanssa, että hänen koiransa häiritsee minua, mutta mummo ei välittänyt yhtään mitään.Visitor-nimimerkillä kirjoittanutta häiritsee koiranomistajat, jotka eivät korjaa lemmikkiensä ulosteita.– Ärsyttää eniten se, kun "lenkillä" käydään rapun edessä ja sisäpihalla, jossa on pissittyskielto. Ulosteita ei luonnollisestikaan kerätä pois. Miksi pitää ottaa koira, kun sitä ei käytetä ulkona kuin hätäisesti?
Yksin liian pitkäksi aikaa jätetyt koirat ärsyttävät. Kuvituskuva.
Kyllästynyt siivoamiseen -nimimerkillä kirjoittava ihmettelee koirien pesua pesutuvassa.– Meidän taloyhtiössä koiria pestään yleisissä tiloissa pesutuvassa keneltäkään kysymättä. Tiedätte varmaan, mikä haju ja lika siellä on.Nimimerkki Karvoihin kyllästynyt ei sen sijaan pidä kotiin kulkeutuvista karvoista.– Minulla ei ole lemmikkiä, silti huushollissa on koirankarvoja. Kulkeutuvat käytävämatosta kengänpohjissa sisälle. En imuroi muiden karvoja käytävästä. Ihmettelen vain, paljonko niitä on koiranomistajan kotona ja autossa.Pohjoisen tyttöä harmittaa koirien haukunta.– Minua ei haittaa kuin koiran haukunta, mutta eiväthän koiranomistajat siitä välitä. Itse lähtevät kapakkaan ja koirat ulvovat tuntitolkulla. Tai kun omistajat ovat töissä, niin ulvovat 6-8 tuntia.
Asuntonäytössä käynyt nainen hämmästyi rappukäytävän ilmoitustaululla ollutta kieltoa. Taloyhtiö kieltää lapussa kotieläimet, Vantaan Sanomat uutisoi.